Malḥa truḥ am tin yuysen, tkemmel-as tibbehbeht, dɣa tsarẓeg-asen tudert i mmi-s d teslit-is, yal ass d asendef deg-sen. Yuɣal, tsaweḍ-itt teswiεt armi xas akken tislit-is terfed s tadist, ur tumin ara, seg wakken tebbehbah. Armi d asmi d-yeṭṭullef mmi-s, Udem-n-tmenǧert, yusa-d si Kanada, twala-t s tiṭ-is, i yebda yettuɣal-itt-id ṣṣwab, tuɣal d Malḥa-nni n zzman, d tasusamt, d taεeqlit… yuɣal-tt-id unecfu.